recursal/SuperWikiNEXT-32B huggingface dataset:
**Մանիի ծնողները,** գունավոր նկար մետաքսի վրա, նկարված հարավային Չինաստանի ափամերձ շրջաններում Յուան դինաստիայի վերջին և վաղ Մինգ դինաստիայի ժամանակաշրջանում։ Նկարը գտնվում է ԱՄՆ-ի Սան Ֆրանցիսկո նահանգի «Ասիայի արվեստի թանգարան»-ի հավաքածուում և նվիրաբերվել «*Ivory Brendage*»-ի կողմից։ Թանգարանի պաշտոնական կայքում տրված վերնագիրն՝ «Հատված Մանիչեն Մանդալայից»։

Միկի Մորիտայի հայտնագործություններից հետո, հատկապես «Մանիի ծնունդ»-ի հետ համեմատելուց հետո, ենթադրվում է, որ կտավը մանիքեության գործ է, որտեղ պատկերված է կրոնի հիմնադիր Մանիի հոր և մոր՝ Մանիի և Մանիի կերպարը։ Մորիտայի հետազոտության արդյունքները հրապարակվել են «Նկարի կարկատում։ Չինական կրոնական նկարչության նոր մանիքեական հայացք Սան Ֆրանցիսկոյի ասիական արվեստի թանգարան»-ում, մի տեսակետ, որը նույնպես որդեգրել է կրոնական արվեստի պատմաբան Գու Լեցին իր աշխատանքում՝«Մանիի նկարները»։ Այս նկարն ի սկզբանե մասշտաբային մանիքեյան մետաքսե նկարի մի մասն է եղել։ Նկարչության տեխնիկան և գեղարվեստական ոճը նույնն են, ինչ «Սուրբի մասին լեգենդ»-ը, «Մանիի ծնունդ»-ը և «Մանիխայի տիեզերք»-ը։

Համառոտ վերլուծություն
----------------------

Միկի Մորիտան այս նկարը ճանաչեց որպես մանիքեական հիմնականում իր գեղարվեստական ոճով. գլխավոր դահլիճի սրահում նստած կինը շատ նման է Մանիի կերպարին՝ «Մանիի ծնունդը», և այս նկարի գեղարվեստական ոճը գրեթե նույնական է նկարի ոճին, որում պատկերված է «ինչպես է հղիացել Մանին»։ Այս գրառման առաջին կեսում ասվում է, որ «Ման»-ինի կողմից ծոմապահության և մաքրագործման կանոնների խստիվ պահպանումը նրան հնարավորություն է տվել հղիանալ սուրբ Մանիին, որն այն պատգամն է, որ նկարը պետք է փոխանցի։ Բացի այդ, նկարում բացակայում է մայավադիների երազանքի մեջ մտնող սպիտակ փղի կարևոր տարրը, որը սովորաբար պատկերված է Բուդդայի ծննդյան ժամանակ, ինչը ցույց է տալիս, որ դա բուդդայական նկար չէ։

Էսկուրս
-------

Գեղանկարչության մետաքսե ութ ատլաս
12-15-րդ դարերի հարավային Չինաստանի մանիքեական դիդակտիկ պատկերներով ութ մետաքսե կախովի մատյաններ, որոնք կարելի է բաժանել չորս կատեգորիաների.

**Երկու առանձին դիմանկարներ (պատկերում են Մանին և Հիսուսին)**

* Մանիի սրբապատկեր
* Բուդդա Հիսուսի մանիքեական նկար

**Փրկության տեսություն պատկերող մեկ մագաղաթ (սոտերոլոգիա)**

* Քարոզ Մանիի փրկության ուսմունքի մասին

**Չորս մագաղաթներ, որոնք պատկերում են մարգերաբանությունը (Մարգարաբանություն)**

* Մանիի ծնողները
* Մանիի ծնունդ
* Դրվագներ Մանիի միսիոներական աշխատանքից
* Հիմնադրվել է Մանի համայնքը

**Տիեզերագիտություն պատկերող մեկ ոլորան (Տիեզերագիտություն)**

* Տիեզերքի մանիքեական դիագրամ

Ծանոթագրություններ
------------------

1. ↑  «Fragment of a Buddhist mandala». *dx.doi.org*. Վերցված է 2022 թ․ փետրվարի 16-ին.
2. ↑  «Miki Morita. Piecing a Picture Together: A New Manichaean Perspective on a Chinese Religious Painting in the Asian Art Museum of San Francisco». Արխիվացված է օրիգինալից 2018 թ․ դեկտեմբերի 17-ին. Վերցված է 2022 թ․ մարտի 22-ին. `{{cite journal}}`: Cite journal requires `|journal=` (օգնություն)
3. ↑  Gulácsi, Zsuzsanna (2015). *Mani's pictures : the didactic images of the Manichaeans from Sasanian Mesopotamia to Uygur Central Asia and Tang-Ming China*. Boston: Brill. ISBN 90-04-30894-6. OCLC 932049660.
**Անորոշ դերանուն**, ցույց է տալիս անորոշ անձ, առարկա և կամ անձի ու առարկայի անորոշ հատկություն, քանակ` առանց դրանք անվանելու, անորոշ դերանունները քերականական հատկանիշներ չունեն։

* Օրինակ՝

Հեռվում ինչ-որ բան էր օրորվում։
Ժամանակակից հայերենում անորոշ դերանուններն են` *ինչ-որ*, *ինչ-ինչ, ոմն, մեկը, մեկնումեկը, մի, մի քանի*, *մի քանիսը*, *ուրիշ*, *այլ*, *այսինչ*, *այնինչ*, *որոշ*, *որևէ*, *ովևէ*, *երբևէ*, *երբևիցե*, *որևիցե*։

*Այն* անորոշ դերանունները, որոնք գործածվում են գոյականի փոխարեն, հոդ են ստանում, հոլովվում են` ենթարկվելով *ի* հոլովման՝ *ուրիշի, մի քանիսից, այսինչինև* այլն։

*Ոմն* դերանվան միայն հոգնակին է գործածվում գոյական անվան փոխարեն և ենթարկվում է *ց* հոլովման, այն է` *ոմանց*, *ոմանցից, ոմանցով*։

Անորոշ դերանունների հիմնական մասը փոխարինում է ածականին՝ *ինչ-որ*, այլ։

Որոշիչ հոդով դերանունները, նաև այլ դերանվան հոգնակին՝ *այլք*, հիմնականում փոխարինում են գոյականին՝ *մեկը, ուրիշը*։
*Երբևէ, երբևիցե* դերանունները փոխարինում են ժամանակի մակբայներին, քանի որ պատասխանում են *երբ* հարցին։

*Մի քանի, մի քանիսը* դերանունները փոխարինում են թվականին և հարաբերակցվելով անորոշ քանակային հատկանիշ են ցույց տալիս՝ որոշ դերանուններ և նախադասության մեջ լինում են որոշիչ՝ երբեմն նաև՝ չափ ու քանակի պարագա, ինչպես՝ *Մի քանի կոճղեր դրեց կրակին*։
Անորոշ դերանունները նախադասության մեջ լինում են`

* ենթակա`
* Օրինակ՝

Ոմանք նրան մի անունով էին դիմում, ուրիշները՝ մի անունով։

* ստորոգյալի մաս`
* Օրինակ՝

Բարձր գնահատականներ ստացածները մի քանիսն են։

* բայի լրացում`
* Օրինակ՝

Երբևէ չէի մտածել այդ մասին։

* գոյականի լրացում`
* Օրինակ՝

Հետո եկան ուրիշ օրեր։

**Անորոշ դերանունների գրությունը**

* *ինչ-ինչ, ինչ-որ* դերանունները գրվում են գծիկով,
* *մի* դերանվան հարադրությամբ կազմվածները գրվում են անջատ՝ *մի երկու, մի երկուսը, մի շարք, մի խումբ*,
* *ով, որ, երբ* դերանուններից ու *և* շաղկապից կազմված *ովևէ, որևէ, երբևէ* դերանունները վերջանում են է *-ով*, որովհետև դրանց վերջին բաղադրիչը *է* բ այն է, իսկ *երբևիցե, որևիցե* դերանունները՝ *ե* -ով։ Դրանց վերջին բաղադրիչը գրաբարյան *իցե* բայաձև է։

*Ինչևէ, ինչևիցե* անորոշ դերանունները հաճախ կարող են եղանակավորող բառերի արժեք ունենալ։

* Օրինակ՝

*Ինչևէ, (ինչևիցե)*, անցածը վերադարձնել հնարավոր չէ։ *Ինչևէ*, հիմա տեսնենք, թե ինչ ենք անելու։

Տես նաև
-------

* Դերանուն
* Անձնական դերանուն
* Ցուցական դերանուն
* Հարցական և հարաբերական դերանուններ
* Որոշյալ դերանուն

Ծանոթագրություններ
------------------

1. 1 2 3  Ասատրյան, Մ․Ե (24.08.2020). «library.anau.am» (PDF). *library.anau.am*. Ե․Պ․Հ. Վերցված է 24.08.2020-ին.
2. ↑  Եզեկյան, Լևոն (2007). *Հայոց լեզու*. Երևան: Երևանի Պետական Համալսարան. էջեր 265–266.
3. ↑  Եզեկյան, Լևոն (25.08.2020). «library.anau.am».. էջեր 265–266. Վերցված է 25.08.2020-ին. `{{cite web}}`: External link in ``|website=`` (օգնություն)

Կատեգորիա:Խոսքի մասեր
Կատեգորիա:Ձևաբանություն
Կատեգորիա:Քերականություն
Կատվի աչք միգամածություն (NGC 6543)
**Նեբուլիումը**, նախկինում տեսականորեն ենթադրվող քիմիական տարր է։

Կատվի աչք միգամածություն
1868թ-ին անգլիացի աստղագետ Ուիլյամ Հագգինսը , ով առաջինն օգտագործեց սպկտրոսկոպը աստղագիտությունում, գազային միգամածություններում հայտնաբերեց խիստ կանաչ 3726; 3729; 4959 և 5007 անգստերմ ալիքի երկարությամբ «արգելված» սպեկտրալ գծեր Կատվի աչք միգամածությունում։ Հագգինսը ենթադրեց, որ այդ գծերը պատկանում են դեռևս անհայտ քիմաիական տարրի, որին էլ անվանեց «նեբուլիում» (լատ. nebula — մշուշ, միգամածություն բառից)։ Սակայն 1927թ-ին ամերիկացի ասղաֆիզիկոս Ա․ Բոուենը հայտնաբերեց, որ սովորոկան ջրածինը և թթվածինըտիեզերքումիոնացված պայմաններում կարող են ճառագայթել (երկրային պայմաններում անհնարին) այդպիսի սպեկտրալ գծեր։ Արդյունքում պարզվեղ, որ տեսականորեն հայտնաբերված այս տարն իրականում գոյություն չունի։

Պատմություն
-----------

Ուիլիամ ՈՒոլասթոնը 1802թ-ին և Ջոզեֆ վոն Ֆրաունհոֆերը 1814թ-ին արևային սպեկտրում մութ գծեր էին նկարոգրում։ Ավելի ուշ, Գուստաֆ Կիրխհոֆը հայտնաբերեց ատոմի ճառագայթման էմիսսիոն կամ կլանման գծերը, որոնք ի հայտ էին գալիս քիմիական տարրերի կողմից միայն որոշակի հաճախությամբ ալիքներ կլանելու պատճառով։

Աստղագիտության մեջ աստղադիտակների կիրառման վաղ շրջանում նեբուլա տերմինն օգտագործվում էր ցանկացած աստղին չնմանվող, ոչ հստակ լուսավորված տիրույթը ներկայացնելու համար։ Դրանց մեծ մասը, այդ թվում Անդրոմեդայի միգամածությունը, ճառագայթում էին աստղերին բնորոշ սպեկտրներ, սակայն հետագայում պարզվեց, որ դրանք գալակտիկաներ են։ Մյուսները, ինչպես օրինակ Կատվի աչք միգամածությունը, ճառագայթում էին շատ տարօրինակ սպեկտր։ Երբ Ուիլիամ Հագգինսը ուսումնասիրում էր Կատվի աչք միգամածության սպեկտրը, նկատեց, որ այն արեգակի սպեկտրի պես ընդհատ է, բայց միայն մի քանի հստակ էմիսսիոն գծերով։ Ամենաուժեղը 2 կանաչ գծերն էինը՝ 495.9 նմ և 500.7 նմ ալիքի երկարությամբ։ Այդ ալիքները չեն ճառագայթվում երկրի վրա որևէ հայտնի քիմիական տարրի կողմից։ Փաստը, որ հելիումը 1886թ-ին տեսականորեն հայտնաբերվել էր Արեգակի էմիսսիոն գծերի ուսումնասիրությամբ, իսկ ավելի ուշ՝1895թ-ին հայտնաբերվել էր Երկրի վրա, հիմք հասնդիսացավ աստղագետների համար, որ ենթադրեն նոր քիմիական տարրի գոյությունը։ Նեբուլիում(երբեմն նեբհելիում կամ նեբուլում) անվանում առաջարկել է Մարգարեթ Հագգինսը՝ Ուիլիամ Հագգինսի կինը։

Նշումներ
--------

1. ↑  *Сурдин В. Г.* Небулий // Энциклопедия астрономии. — Москва: Наука, 1998. — С. 240. — 480 с.
2. ↑  «Nebulium» (անգլերեն). 2018 թ․ հունիսի 3. `{{cite journal}}`: Cite journal requires `|journal=` (օգնություն)
3. ↑  Huggins, W.; Miller, W. A. (1864 թ․ հունվարի 1). «On the Spectra of Some of the Nebulae. By William Huggins, F.R.A.S. A Supplement to the Paper "On the Spectra of Some of the Fixed Stars William Huggins F.R.A.S. and W. A. Miller, M.D. LL.D. Treas. and V.P.P.S."». *Philosophical Transactions of the Royal Society of London*. **154** (0): 437–444. doi:10.1098/rstl.1864.0013. ISSN 0261-0523.
**Ավշային անոթներ** — անոթներ են՝ բաղկացած միաձուլված ավշային մազանոթներից, որով օրգանիզմում տեղի է ունենում ավշի արտահոսք հյուսվածքներից և օրգաններից դեպի երակային համակարգ (պարանոցի ստորին հատվածի խոշոր երակներ); ավշային համակարգի մի մասն են կազմում;

Ուսումնասիրության պատմությունը
------------------------------

Մարդու ավշային անոթները առաջին անգամ ուսումնասիրվել և նկարագրվել են Ժան Պեկեի կողմից 1651 թվականին։ Ավշային անոթների, այդ թվում նաև փականների առավել մանրամասն նկարագիրը տվել է Ուլոֆ Ռուդբեկ ավագը 1653 թվականին։ Անվանումն առաջարկել է Թոմաս Բարտոլինը (Thomas Bartholin) 1653 թվականին։ 18-րդ դարի վերջում և 19-րդ դարում շարունակվում էր ավշային անոթների ուսումնասիրությունը։ 20-րդ դարում հնարավոր դարձավ ավշային համակարգի ուսումնասիրությունը Էլեկտրոնային մանրադիտակի օգնությամբ։

Կառուցվածքը
-----------

Ավշային անոթի պատը կազմված է երեք շերտից. արտաքին՝ ներկայացված շարակցահյուսվածքային թաղանթով, միջին, որը կազմված է հարթ մկանային հյուսվածքի բջիջներից և ներքին՝ բաղկացած էնդոթելիոցիտներից։ Ավշային անոթներն ունեն փականներ, որոնց խնդիրը ծայրամասից դեպի կենտրոն ավշային հոսքի ապահովումն է։ Փականների միջև հեռավորությունը կարող է կազմել 2-15 մմ, այն կախված է անոթների տրամագծից։

Խոշոր ավշային անոթների պատերում առկա են նյարդային վերջավորություններ և մանր արյունատար անոթներ։

Տեղադրվածությունը
-----------------

### Դիրքի առանձնահատկությունները

Մկանների և ներքին օրգանների ավշային անոթները, որոնք կոչվում են խորը, հաճախ դուրս են գալիս արյունատար անոթների հետ միասին։
Մակերեսային ավշային անոթները գտնվում են ենթամաշկային երակների մոտակայքում։ Հոդի առջևում ավշային անոթները բաժանվում են, հոդից հետո կրկին միանում։

Իրար միանալով ավշային անոթներն առաջացնում են ցանց։

### Օրգաններ, որոնցում ավշային անոթներ չկան

Ավշային անոթները ներթափանցում են գրեթե բոլոր հյուսվածքները և օրգաններ։ Բացառություն են կազմում ընկերքը, թաղանթները՝ աչքի, ոսպնյակի, պարենքիմի փայծաղի, աճառի, մաշկային էպիդերմիսը և լորձաթաղանթների էպիթելային ծածկույթները։

2015 թվականին գիտնականները (պրոֆեսոր Ջոնաթան Կիպնիսը, PhD, UVA Department of Neuroscience, UVA's Center for Brain Immunology and Glia) բացահայտել են, որ գլխուղեղում կա ավշային համակարգ։ Ավելի վաղ համարվում էր, որ ավշային համակարգը կապված չէ կենտրոնական նյարդային համակարգի հետ։

Ծանոթագրություններ
------------------

1. ↑  անատոմիայի հիմնարար մոդել
2. ↑  «ЛИМФАТИЧЕСКАЯ СИСТЕМА — Большая Медицинская Энциклопедия» (ռուսերեն). xn--90aw5c.xn--c1avg. Վերցված է 2017 թ․ հունվարի 25-ին.
3. ↑  «В мозге нашли лимфатическую систему» (ռուսերեն). medportal.ru. Վերցված է 2015 թ․ նոյեմբերի 4-ին.

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ավշային անոթներ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Foundational Model of Anatomy · Terminologia Anatomica 98 |
|  |
| Բառարաններ և հանրագիտարաններ | Բրիտանիկա · MESH ID |
|  |
| Չափորոշչային վերահսկողություն | BNE: XX525161 · GND: 4137306-6 · Microsoft: 2780965494 · NKC: ph271431 |

 |
**«Draugiem.lv»** (*draugiem*-ը լատիշերենից թարգմանած՝ նշանակում է *բարեկամների համար*) , սոցիալական ցանց, որը 2004 թվականին հիմնել են տեղեկատվական տեխնոլոգիաների լատվիացի մասնագետներ *Լաուրիս Լիբերտսը*, *Ագրիս Տամինսը* և *Մարտինս Պիկսենսը*։ Ցանցը միավորել է 2,6 միլիոնից ավելի գրանցված օգտատերերի և համարվում է ոչ միայն Լատվիայի, այլև ամբողջ Մերձբալթիկայի խոշորագույն սոցցանցը։

«*Draugiem.lv*»-ը պատկանում է «*Draugiem Group*» խմբին, որը համախմբում է տեղեկատվական տեխնոլոգիաների և թվային մարքեթինգի բնագավառներում գործունեություն ծավալած մի շարք ընկերությունների։

Կայքը կոտրելը
-------------

Լատվիայի խորհրդարանի՝ Սեյմի ընտրությունների օրը՝ 2018 թվականի հոկտեմբերի 6-ին սոցիալական ցանցը ենթարկվել է հաքերական հարձակման։ Կայք մուտք գործելու յուրաքանչյուր փորձի ժամանակ հնչել է Ռուսաստանի Դաշնության պետական օրհներգը, մոնիտորին հայտնվել են ռուսական դրոշի պատկերը, նախահահ Վլադիմիր Պուտինի լուսանկարը՝ ռուսական բանակի խորապատկերի վրա։ Պատկերի վերևում գրվել է լատիշների համար ոչ հաճո մի մեջբերում ՌԴ նախագահ Պուտինից։

Այս գրոհից հետո «*Draugiem Group*»-ի ղեկավարությունը վճռել է արգելափակել սոցցանցը։ Անհրաժեշտ շտկումներ, կարգավորումներ են գործի դրվել, և մի քանի ժամ անց ցանցը վերագործարկվել է, աշխատել շտկված ռեժիմով։

Ծանոթագրություններ
------------------

1. ↑  «Facebook Of Latvia Is Bigger Than Facebook (In Latvia)». *Fast Company* (անգլերեն). 2012 թ․ հունիսի 28. Վերցված է 2020 թ․ ապրիլի 23-ին.
2. ↑  «Draugiem» (անգլերեն). Crunchbase. Վերցված է 2020 թ․ ապրիլի 23-ին.
3. ↑  «IDEAS FIRST – BRANDS LATER». *draugiemgroup.com* (անգլերեն). Վերցված է 2020 թ․ ապրիլի 23-ին.
4. 1 2  «Draugiem.lv взломан: вместо соцсети — российская пропаганда». *press.lv*. 2018\*10-06. Վերցված է 2020 թ․ ապրիլի 23-ին.(չաշխատող հղում)
5. ↑  «Noticis kiberuzbrukums "Draugiem.lv" – ienākot lapā, atskanēja Krievijas himna». *Skaties.lv* (լատվիերեն). 2018 թ․ հոկտեմբերի 6. Վերցված է 2020 թ․ ապրիլի 23-ին.
6. ↑  «Подвергшийся кибератаке сайт draugiem.lv снова работает». Baltic News Network. 2018 թ․ հոկտեմբերի 6. Արխիվացված է օրիգինալից 2018 թ․ հոկտեմբերի 6-ին. Վերցված է 2020 թ․ ապրիլի 23-ին.

Արտաքին հղումներ
----------------

* Պաշտոնական կայք
* web.archive.org (հունգարերեն)
**Գյուղատնտեսական կենսաբանություն** , փորձարարական կենսաբանության բաժին, մշակում է գյուղատնտեսական կենդանիների ու բույսերի, ինչպես նաև օգտակար մանրէների մթերատվության ավելացման միջոցառումների տեսական հիմունքները։ Ծագել և զարգացել է կենսաբանության ու գյուղատնտեսական գիտությունների հարակցման հանգույցում՝ օգտագործելով գենետիկայի, ֆիզիոլոգիայի, կենսաքիմիայի, կենսաֆիզիկայի, մոլեկուլային կենսաբանության նվաճումները։ Հիմնական խնդիրն է, բացահայտել գյուղատնտեսական կենդանիների և բույսերի հևոերոզիսի գենետիկական և ֆիզիոլոգիական կենսաբանական, հիբրիդիզացիայի ժամանակ ծնողական զույգերի ընտրության հիմունքները, բույսերի պոլիպլոիդ ձևերի օգտագործման հնարավորությունները, ուսումնասիրել արհեստական մուտագեննզի բնույթը, մշակել կենդանիների ու բույսերի պաթոգենեզի և իմունիտետի գենետիկական, ֆիզիոլոգիական կենսաքիմիական հիմունքները, մանրամասնորեն հետազոտել գյուղատնտեսական կենդանիների կերակրման առանձնահատկությունները, օրգանիզմում սպիտակուցների և ճարպերի սինթեզը (կերակրման նորմաների և ռացիոնների կատարելագործման համար), Լակտացիայի կենսաքիմիան և ֆիզիոլոգիան, կենդանիների պահվածքի համակարգերը, դրանց մթերատվության բարձրացման, բրդի քանակի ավելացման և որակի լավացման հարցերը։ Ագրոկենսաբանությունը հիմնականում գործ ունի ունի՝

* Կենդանիների առողջություն
* Բուսական սնունդ և առողջություն
* Օրգանական գյուղատնտեսություն

Կենսաբանություն գյուղատնտեսական պրոբլեմներից են նաև գյուղատնտեսական կենդանիների ու բույսերի հիվանդությունների և վնասատուների դեմ պայքարի մեթոդների կատարելագործումը, ֆոտոսինթեզում արևի էներգիայի օգտագործման գործակցի բարձրացումը (օրինակ՝ ցանքսերի կառուցվածքի օպտիմալ մեթոդները)։

Աղբյուրներ
----------

* Oswin W. Wilcoxon - *Principles of Agrobiology*. Palmer Publishing Co. New York 1930.

Արտաքին հղումներ
----------------

* «Journal of Agrobiology». University of South Bohemia in České Budějovice. ISSN 1804-2686. `{{cite journal}}`: Cite journal requires `|journal=` (օգնություն)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 369)։*  |
**Քրիստիան Վիլլե** (ֆր.՝ Christian Veillet, 1954, Նանսի), ֆրանսիացի աստղագետ։

Կենսագրություն
--------------

Քրիստիան Վիլլեն ծնվել է 1954 թվականին Ֆրանսիայի Գրանդ Էստ երկրամասի Մյորթ և Մոզել դեպարտամենտի Նանսի քաղաքում, սովորել է Նանսի միջնակարգ դպրոցում և Անրի Պուանկարե լիցեյում (6-րդից մինչև «Հատուկ մաթեմատիկա» դասարաններ)։ Այնուհետև, նա ընդունվել է Փարիզ-Սակլե բարձրագույն նորմալ դպրոց (մինչև 1985 թվականը հայտնի էր որպես ENSET), ապա ավարտել Փարիզի հարավային համալսարանի մաթեմատիկայի ֆակուլտետը և Պիեռ և Մարի Կյուրիների համալսարանում ստացել աստղագիտության մագիստրոսի կոչում։ Իր առաջին ատենախոսական թեզի համար (ասպիրանտուրա), որը նա պաշտպանեց 1979 թվականին, նա շատ գիշերներ է անցկացրել Միդի-դե-Բիգորի աստղադիտարանում՝ դիտելով Ուրանի արբանյակները 1 մետրանոց աստղադիտակի լուսանկարչական թիթեղներով։

Մեկ տարի անց, որը նվիրված էր Սեն Դյե դե Վոժի Ժորժ-Բոմոնի միջնակարգ դպրոցում միջնակարգ մաթեմատիկայի դասավանդմանը, 1980 թվականի հոկտեմբերին նա որպես աստղագետ աշխատանքի ընդունվեց Գեոդինամիկայի և աստղաչափության հետազոտությունների կենտրոնում (CERGA), որը գտնվում է Գրասսեից դեպի հյուսիս։

16 տարի անց, որը անցկացրել էր Գրասսեից փոքր ինչ հեռու գտնվող Լազուր ափում, 1996 թվականի սեպտեմբերին նա տեղափոխվում է Հավայան կղզիների Վայմեա բնակավայր, և որպես աստղագետ է աշխատում Կանադա-Ֆրանսիա-Հավայի աստղադիտարանում, որի գործադիր տնօրենն է դառնում մի քանի տարի անց՝ 2003 թվականի ապրիլին, ապա ավարտում այնտեղ աշխատելը՝ իր երրորդ և վերջին պաշտոնավարմամբ՝ 2012 թվականի ապրիլի 30-ին։

Ավելի քան 16 տարի Հավայան կղզում մնալուց հետո, 2013 թվականի փետրվարի սկզբին նա տեղափոխվում է Արիզոնա նահանգի Թուսոն քաղաք, որտեղ նա ղեկավարում է Մեծ երկդիտակ աստղադիտակը, որի գրասենյակը գտնվում է Արիզոնայի համալսարանի կամպուսում։

Նրա պատվին է անվանակոչվել (16984) Վիլլե աստերոիդը։

Հայտնագործություններ
--------------------

Ի թիվս այլ բաների, Վիլլեն հայտնաբերել է Յուպիտեր մոլորակի Յուպիտեր LII արբանյակը (S/2010 J 2), Ամուրի (24445) 2000 PM8 աստերոիդը, ինչպես նաև տրանսնեպտունային (150642) 2001 CZ31 և 1998 WW31 երկնային մարմինները։

Նա նաև բացահայտել է տրանսնեպտունային 1998 WW31 աստերոդի կրկնակի բնույթը։

Ծանոթագրություններ
------------------

1. ↑  «(16984) Veillet» (անգլերեն). Փոքր մոլորակների կենտրոնի կայքում. Վերցված է 2015 թ․ հոկտեմբերի 17-ին.

Արտաքին հղումներ
----------------

* «Christian Veillet».

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիստիան Վիլլե» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ORCID · ResearcherID |

 |
Բրոկենյան ուրվական կամ լեռնային ուրվական 
**Բրոկենյան ուրվական** (գերմ.՝ *Brockengespenst*), հայտնի նաև որպես **լեռնային ուրվական**, մթնոլորտային օպտիկական երևույթ, Արեգակին հակառակ ուղղությամբ ամպերի վրա առաջացող դիտողի ստվեր։ Այդ ստվերը կարող է մեծ թվալ կամ երբեմն կարող է շրջապատված լինել գունավոր օղակներով (այսպես կոչված` գլորիա)։ Ուրվականը կարող է շարժվել (երբեմն լրիվ պատահական), որը պայմանավորված է ամպի շերտի շարժմամբ և ամպի խտության փոփոխությամբ։

Այս երևույթը հնարավոր է դիտել լեռնային մշուշի, ամպամածության պայմաններում կամ նույնիսկ ինքնաթիռից։ 

Այն հայտնի է դարձել Գերմանիայում գտնվող Հարց լեռնազանգվածի Բրոկեն գագաթի շնորհիվ, որտեղ մշտական մառախուղի և ցածր բառձրությունների առկայությունը թույլ են տալիս հաճախ դիտել այդ երևույթը։ Սա հանգեցրել է տեղական լեգենդի առաջացմանը, որից էլ առաջացել է երևույթի անվանումը։ Բրոկենյան ուրվականը առաջին անգամ դիտվել և նկարագրվել է 1780 թվականին Յոհան Զիլբերշլագի կողմից և այդ ժամանակից ի վեր գրականության մեջ այն մի քանի անգամ նկարագրվել է Հարց լեռների մասին։ Այս երևույթը կարելի է տեսնել ցանկացած լեռներով հարուստ շրջանում, օրինակ` Հավայան կղզիների Մաուի կղզու Հալեակալա ազգային պարկում կամ ուելսական լեռներում։

Առաջացում
---------

Բրոկենյան ուրվականը առաջանում է, երբ Արեգակը փայլում է լեռնագնացի հետևից, որը նայում է լեռնաշղթայից կամ գագաթից դեպի մառախուղը։ Լեռնագնացի ստվերը անցնում է մառախուղի միջով` հաճախ ընդունելով տարօրինակ անկյունային ուրվագծերի ձևեր, որոնք առաջանում են հեռանկարից։ Ստվերի չափսերի թվացյալ մեծացումը տեսողական պատրանք է, որը բացատրվում է նրանով, որ դիտողը համեմատում է իր ստվերը, որը ընկած է համեմատաբար ավելի մոտ ամպերի վրա, մակերեսի ավելի հեռավոր մարմինների հետ կամ երբ անհնար է մշուշի մեջ կողմնորոշվել և չափել չափսերը։ Բացի այդ ստվերները ընկնում են ջրերի կաթիլների վրա, որոնք գտնվում են աչքից տարբեր հեռավորությունների վրա, ինչն էլ խախտում է խորության ընկալումը։ 

Բրոկենյան ուրվականը հիմնականում շրջապատված է տարբեր գույներ ունեցող լուսավոր օղակներով։ Այդ երևույթը կոչվում է գլորիա։ Այդ օղակները առաջանում են Արեգակին հակառակ ուղղությամբ, երբ արևի լույսը արտացոլվում է ամպերից, որոնք բաղկացած են ջրի միևնույն չափսերի կաթիլներից։ Այդ երևույթը ընդունված է անվանել լույսի դիֆրակցիա։

Պատկերասրահ
-----------

* 
* 
* 
*

Տես նաև
-------

* Գլորիա
* Ծիածան
* Հալո
* Միրաժ
* Երկրի ստվեր

Ծանոթագրություններ
------------------

1. ↑  «Брокенский призрак». Արխիվացված օրիգինալից 2014 թ․ փետրվարի 9-ին. Վերցված է 2010 թ․ նոյեմբերի 25-ին.
2. ↑  McKenzie, Steven (2015 թ․ փետրվարի 17). «Shades of grey: What is the brocken spectre». *BBC News Online*. Վերցված է 2020 թ․ հունվարի 3-ին.

Արտաքին հղումներ
----------------

* «The Weather Doctor: The Glory and the Brockenspectre» (անգլերեն). Արխիվացված օրիգինալից 2012 թ․ մայիսի 19-ին. Վերցված է 2010 թ․ նոյեմբերի 25-ին.
* Les Cowley. «Brocken Spectre» (անգլերեն). Atmospheric Optics. Արխիվացված է օրիգինալից 2012 թ․ հոկտեմբերի 26-ին. Վերցված է 2012 թ․ հոկտեմբերի 20-ին. `{{cite web}}`: External link in ``|publisher=`` (օգնություն)
* Brockenspectre, SMHI, väderkrönika i Norrköpings Tidningar 2006-11-13(չաշխատող հղում)
**«Գիբոններով բնանկար»** (ճապ.՝ 猿猴捉月図屏風), ճապոնացի նկարիչ և զեն-բուդդիստ վանական Սեսսոն Սյուկեյի մոտավորապես 1570 թվականին ստեղծած վեցփեղկանի շիրմա։ Աշխատանքը թղթի վրա արվել է տուշով։ 1992 թվականից ընդգրկված է Նյու Յորքի Մետրոպոլիտեն թանգարանի հավաքածուում։

Նկարագրություն
--------------

Շիրմայի վրա պատկերված են մի քանի գիբոններ՝ լեռնային լանդշաֆտի և լուսնի ֆոնին։ Գիբոններն ապրում էին Չինաստանի հարավային լեռներում և Ճապոնիայում չէին պատահում։ Ճապոնիայում նրանց մասին հայտնի դարձավ միայն չինական պոեզիայի և նկարչության միջոցով։ Սակայն Ճապոնիայում գիբոնի կերպարը մասամբ ավելի տարածված է դարձել, քան Չինաստանում կամ Կորեայում։ Գիբոնները հաճախ նկարագրվում էին ոչ միայն ճապոնական գեղանկարչության դասական ձևերով, այլև արվեստի լաքապատ ստեղծագործություններում, օգտագործվող առարկաներում (գեղագրական գործիքների պահպանման տուփեր (սուզուրի-բակո), դեղամիջոցների (ինրո), ծխախոտների, կոսմետիկայի, ինչպես նաև ափսեների, բաժակների, թեյնիկների, երախակալների և տարբեր տեսակի զենքերի բռնակների տուփեր)։

Գեղանկարչությունում առանձնակի ճանաչում են ստացել բուդդիստ վանահոր կապիկներով ստեղծագործությունը և չինական գեղանկարչության ներկայացուցիչները՝ Մու Ցի։ Մու Ցին կապ էր պահում Հարավային Սունի մայրաքաղաքում ապրող ճապոնացի վանականների հետ, ուստի Մու Ցիի աշխատանքների մեծամասնությունը շուտով հայտնվեց Ճապոնիայում գտնվող բուդդայական վանքերում։ Մու Ցիի ոճով շիրմայի վրա տուշով արված պատկերները Ճապոնիայում հայտնի են դարձել 15-րդ դարում։ Ինչպես ճապոնական արվեստագետների ճնշող մեծամասնությունը, Սեսսոն Սյուկեյը գիբոններին պատկերել է մարմնի հատվածում մուգ և գլխի վրա բաց գույնի մորթիով (բաց գույնի մորթիով գիբոններ կարելի է տեսնել ճապոնացի մի քանի արվեստագետների մոտ), ինչպես ճապոնական նկարների մեծ մասում, գիբոններն ունեն մեծ գլուխ՝ պատված խիտ մազերով, և գլխի համեմատ շատ փոքր դունչ։

Այդ ժամանակի չինական գրականության մեջ գիբոնը հաճախ նկարագրվում էր որպես մենության խորհրդանիշ, դաոսական ֆոլկլորում այն համարվում էր հսկայական էներգիայի (ցի) տիրապետողը։ Սեսսոն Սյուկեյի որմնանկարում գիբոնները ձգվում են դեպի ջրի մեջ արտացոլված լուսնին և մարմնավորում են լուսավորության փնտրտուքն ու ձգտումը, բայց նրանց ուղին պարզում է, որ կեղծ է։ Լուսավորությանն ամենամոտը, հավանաբար, միայնակ գիբոնն է, որը մեդիտացիա է անում և այն փնտրում իր ներսում, և ոչ թե դրսում։ Դեպի լուսին կամ դրա արտացոլանքին ձգտող գիբոնը դարձել է ժամանակի ճապոնական արվեստի ամենահայտնի սյուժեներից մեկը։ Այն հաճախ խորհրդանշում էր մարդկային հիմարությունն ու անիմաստ ցանկությունները։ Լինելով զեն-բուդդայական վանական՝ Սեսսոն Սյուկեյն այս կտավում, ինչպես նաև իր բազմաթիվ այլ գործերում, արտացոլել է փիլիսոփայական և կրոնական մոտիվներ։

Ծանոթագրություններ
------------------

1. 1 2 3 4
2. ↑
3. ↑
4. ↑  Մետրոպոլիտեն թանգարան — 1870.
5. 1 2 3 4 5 6  «猿猴捉月図屏風 Gibbons in a Landscape». *The Metropolitan Museum of Art* (անգլերեն).
6. 1 2 3 4 5  Thomas Geissmann. «Gibbon paintings in China, Japan, and Korea: Historical distribution, production rate and context» (PDF). Anthropological Institute, University Zürich-Irchel.
7. 1 2 3  Rochelle Almeida. «Gibbons in Landscape» (անգլերեն).
«Դարից դար», հայազգի նկարիչ Ակիմ Ավանեսովի1915 թվականներին ստեղծած կտավը, որը Հայոց ցեղասպանությանը նվիրված առաջին ստեղծագործություններից մեկն է։ 2015 թվականին, Հայաստանի ազգային պատկերասրահում վերականգնումից հետո, կտավը գտնվում է Ռոստովի հայ-ռուսական բարեկամության մշակույթի թանգարանում։

Նկարագրություն
--------------

Կտավն արտահայտում է նկարչի զայրույթի բողոքն ընդդեմ բռնության ու դաժանության, մարդու ստրկության։ Կտավն առաջին անգամ ցուցադրվել է 1915 թվականին Ռոստով-Նախիջևան գեղարվեստի հասարակության կազմակերպված ցուցահանդեսի ժամանակ։ Նկարն անջնջելի տպավորություն է թողել հանդիսատեսի վրա, որի մասին վկայում են ռոստովյան թերթերի ակնարկները։ Կտավը համարվում է այն եզակի աշխատանքներից մեկը, որը ստեղծվել է ցեղասպանության ընթացքում։ Կտավը երկար ժամանակ գտնվել է Ռոստովի երկրագիտական թանգարանի պահոցներում։

Կտավի վերականգնում
------------------

2015 թվականին Դոնի Ռոստովի «Նոր Նախիջևան» հայկական համայնքային կառույցը կտավի վերամշակման և ցուցադրության համար այն հանձնել է Հայաստանի ազգային պատկերասրահին։ Ծրագիրն իրականացվել է Դոնի Ռոստովի «Նոր Նախիջևան» հայկական համայնքային կառույցի ջանքերով՝ Երևանի պետական համալսարանի և Հայաստանի ազգային պատկերասրահի հետ համատեղ։

Ծանոթագրություններ
------------------

1. ↑  «Презентация картины Акима Ованесова «Из века в век» | Ростовский Словарь». *rslovar.com*. Արխիվացված է օրիգինալից 2017 թ․ ապրիլի 23-ին. Վերցված է 2017 թ․ ապրիլի 24-ին.
2. ↑  «Armenian-born artist Akim Avanesov's "From century to century" painting handed over to National Gallery for restoration (photoset)». *PanARMENIAN.Net*. Վերցված է 2017 թ․ ապրիլի 24-ին.
3. ↑  «Из века в век» увидит мир(չաշխատող հղում)
4. ↑  ««ԴԱՐԻՑ ԴԱՐԸ» ՎԵՐԱԴԱՌՆՈՒՄ Է ԴՈՆԻ ՌՈՍՏՈՎ». *ysu.am*. Վերցված է 2017 թ․ ապրիլի 24-ին.(չաշխատող հղում)
5. ↑  «ՀԱՅԱԶԳԻ ՆԿԱՐԻՉ ԱԿԻՄ ԱՎԱՆԵՍՈՎԻ «ԴԱՐԻՑ ԴԱՐ» ԿՏԱՎԸ ԿՎԵՐԱՄՇԱԿՎԻ ՀԱՅԱՍՏԱՆՈՒՄ».. Վերցված է 2017 թ․ ապրիլի 24-ին. `{{cite news}}`: External link in ``|newspaper=`` (օգնություն)(չաշխատող հղում)
**Լեպտոնային թիվ**, **լեպտոնային լիցք**, լեպտոնների և հակալեպտոնների թվերի տարբերությունը տվյալ ֆիզիկական համակարգում։ 
Ըստ պայմանավորվածության, լեպտոններին վերագրվում է +1 լեպտոնային թիվ, հակալեպտոններին՝ −1, ոչ լեպտոնային մասնիկներին՝ 0։ 

{\displaystyle L=n\_{\ell }-n\_{\overline {\ell }}}
Լեպտոնային թիվը ադիտիվ (գումարվող) քվանտային թիվ է, ինչը նշանակում է, որ այն պահպանվում է փոխազդեցությունների ժամանակ (ի հակադրություն բազմապատկական (մուլտիպլիկատիվ) քվանտային թվերի, ինչպես, օրինակ, զույգությունը, որոնց դեպքում պահպանվում է արտադրյալը)։

Լեպտոնային թվից բացի, սահմանվում են նաև **լեպտոնային ընտանիքի թվեր**․ 

* *L*e  - **էլեկտրոնային թիվ**՝ էլեկտրոնի և էլեկտրոնային նեյտրինոյի համար,
* *L*μ  - **մյուոնային թիվ**՝ մյուոնի և մյուոնային նեյտրինոյի համար,
* *L*τ  - **տաոնային թիվ**՝ տաու մասնիկի (տաոնի) և տաու-նեյտրինոյի համար։

Դրանց վերագրվող արժեքները նույնն են՝ +1 համապատասխան ընտանիքի համար, −1 հակամասնիկի համար, 0՝ այլ ընտանիքների կամ ոչ լեպտոնային մասնիկների համար։

Խախտումները լեպտոնային թվի պահպանման օրենքում
---------------------------------------------

Ստանդարտ մոդելում լեպտոնային ընտանիքի թվերը պահպանվում են, եթե նեյտրինոները զանգված չունեն։ Նեյտրինոյի օսցիլյացիայի հայտնաբերումով նկատվեց, որ նեյտրնոն ունի փոքր, սակայն ոչ զրոյական զանգված, ուստի պահպանման օրենքները լեպտոնային ընտանիքի թվերի համար միայն մոտավոր են։ Սա նշանակում է, որ պահպանման օրենքները խախտվում են, չնայած նեյտրինոյի զանգվածի շատ փոքր լինելու պատճառով դրանք դեռ տեղի ունեն լիցքավորված լեպտոններով փոխազդեցություններում։

Աղբյուրներ
----------

* Griffiths, David J. (1987). *Introduction to Elementary Particles*. Wiley, John & Sons, Inc. ISBN 0-471-60386-4.
* Tipler, Paul; Llewellyn, Ralph (2002). *Modern Physics (4th ed.)*. W. H. Freeman. ISBN 0-7167-4345-0.`{{cite book}}`: CS1 սպաս․ բազմաթիվ անուններ: authors list (link)
* M. Raidal; և այլք: (2008). *Eur. Phys. J. C 57, 13*. `{{cite journal}}`: Explicit use of et al. in: `|author=` (օգնություն); Missing or empty `|title=` (օգնություն)
**Ռեմիքս** (անգլ.՝ remix), երաժշտական ստեղծագործության ձև, որը թողարկվում է բնօրինակից ուշ՝ ավելի ժամանակակից գործիքավորված տարբերակով։ Երբեմն ստեղծվում է սկզբնական ստեղծագործության որոշ մասեր «խառնելու» ճանապարհով՝ ավելացնելով տարբեր ձայներ, հատուկ էֆեկտներ, կատարելով տեմպի և տոնայնության փոփոխություններ։ Ռեմիքսի առավել հաճախ հանդիպող տիպերն են՝ ռեմիքշինգը, մեգամիքսը (մի քանի երաժշտական ստեղծագործությունների հավաքածու)։

Պատմություն
-----------

Ռեմիքսավորման տեխնիկան զարգացել է ձայնագրող սարքավորումների կատարելագործմանը զուգահեռ։ Հետագայում ի հայտ եկավ մի ամբողջ ուղղություն, որը զբաղված էր նոր աուդիո-արտադրանքի ստացմամբ՝ հնացած եղանակներով ձայնագրված երաժշտական նյութը ժամանակակից սարքավորումներով վերամշակելով։ Սա հանգեցրեց հնչեղության նոր կողմերի զարգացմանը և արդեն հայտնի ստեղծագործությունների որակի բարելավմանը՝ ձայնի մշակման տեխնիկայի վերջին նվաճումների և նոր էֆեկտների օգտագործման հաշվին։

Ավելի ուշ այս խնդրի ավելի լայն վերաիմաստավորումը հանգեցրեց ռեմիքսավորման՝ որպես առանձին ստեղծագործական ուղղության առանձնացմանը։ Դրա նպատակն է ընդլայնել, փոփոխության ենթարկել, երբեմն էլ ռեմիքսի ստեղծագործական մտահղացումը հակադրել երաժշտական ստեղծագործության սկզբնական մտահղացմանը։

Ռեմիքսները հիմնականում պահանջված են փոփ երաժշտությունում, որտեղ ձևավորվել է ռեմիքսացման տարբեր տեխնոլոգիաների մի ամբողջ ուղղություն։ Առաջին ռեմիքսները՝ որպես բնօրինակ երգերի փոփոխված տարբերակներ, ստեղծվել են 1960-ական թվականների վերջերին Ճամայկայում։ Ժամանակակից պարային ռեմիքսները սկիզբ են առնում 1970-ական թվականներից, երբ դիսկո ակումբների համար ի հայտ եկավ ժամանակի հայտնի երգերի ավելի ռիթմիկ և երկար տարբերակների պահանջ։ Հեղինակային իրավունքի սեփականատերերը հաճախ են իրենց երգերի համար ստեղծում ռեմիքսներ ժամանակակից տարբեր երաժշտական ոճերում։

Ռեմիքս ստեղծողներ
-----------------

Ռեմիքսներ ստեղծում են հեղինակները (հեղինակային իրավունք ունեցողները) կամ մասնագետները (հեղինակների կամ հեղինակային իրավունք ունեցողների պատվերով)։ Ռեմիքսներ թողարկվում են նաև երգահանների և դիջեյներ կամ ուղղակի երաժշտություն սիրողների կողմից։

Ծանոթագրություններ
------------------

1. ↑  *Everything is a Remix*
2. ↑  Keifer-Boyd, Karen; Liao, Christen (2018). *Feminism. In Keywords in Remix Studies*. New York:NY: Routledge. էջեր 147–157.
3. ↑  «Copyright Act 1968 (Cth) ss 31»: 85–88. `{{cite journal}}`: Cite journal requires `|journal=` (օգնություն)

Արտաքին հղումներ
----------------

* Ռեմիքսներ(չաշխատող հղում)
 (MP3, 33,2 МБ, 41:34) « Արխիվացված 2019-05-01 Wayback Machine
* Ինչ է ռեմիքսը. Дискомиксы.ру, 2008.
* Այն մարդկանց կենսագրությունը, որոնք ստեղծում են ռեմիքսներ. Ռուսական ռեմիքսներ, 2011.
**Դոթորիմուկ** (կոր.` 도토리묵), կորեական ուտեստ, դոնդողի (մկան) տեսակ է, պատրաստվում է կաղնի օսլայից։ Մուկի արտադրությունը սկսվեց երկրի լեռնային գոտիներում, այնտեղ, որտեղ կային այնքան կաղնու ծառեր, որ կորեացիները դրանք դարձրել էին իրենց հանապազօրյա ուտելիքը։ Այնպես՝ ինչպես մուկի այլ տեսակներ, դոթորիմուկը ևս օգտագործվում է «դոթորամուկ մուչխիմ»-ում (도토리묵무침), պանչխանայում՝ մանրեցված վիճակով գազարի, կանաչ սոխի, սխտորի, սոյայի սոուսի, քունջութի բուսայուղի և կարմիր պղպեղի հետ։ 

Դոթորիմուկն առանց հավելումների

Պատրաստում
----------

Կորեական պատերազմի ժամանակ դոթորիմուկը եղել է հիմնական ուտեստներից մեկը, չնայած 21-րդ դարում օգտագործվում է որպես առողջ սնունդ։
Կաղինը հավաքում են գետնից կամ ծառից։ Պտղից հեռացվում է ծաղկակալը և կեղևը, ապա կորիզներից պատրաստում են խյուս։ Խյուսը լվանում են, որպեսզի դրանից անջատեն օսլան։
Բացի օսլայի և սպիտակուցի մեծ քանակության, կաղինը պարունակում է նաև տանին և պոլիֆենոլ, որոնք բացասաբար են ազդում մարսողության վրա։ Այդ պատճառով օգտագործելուց առաջ անհրաժեշտ է հեռացնել տանինները։ Օսլա պարունակող խյուսը կրկին լվանում են, որպեսզի տանինները օսլայից անջատվեն։ 
Առանց տաննիների խյուսը ունի սպիտակ գույն։ Երբ այն նստվածք է տալիս, ջուրը թափում են, իսկ խյուսը չորացնում այնքան, մինչև ստացվի փոշի։ Դրանից դոթորիմուկ ստանալու համար անհրաժեշտ է փոշու վրա ավելացնել ջուր, եռացնել և լցնել ձևավոր բաժակների մեջ։
Երբեմն կաղնու օսլայի մեջ ավելացնում են եգիպտացորենի օսլա, որպեսզի մեծացնեն դոթորիմուկի պարզությունը։

Ծանոթագրություններ
------------------

1. ↑  Pemberton, Robert W.; Lee, Nam Sook (1996), «Wild food plants in South Korea; market presence, new crops, and exports to the United States», *Journal of Economic Botany*, New York: Springer, **50** (1): 57–70(չաշխատող հղում)
2. ↑  Bainbridge, D. A. (November 12–14, 1986), *Use of acorns for food in California: past, present and future*, San Luis
Obispo, CA.: Symposium on Multiple-use Management of California’s Hardwoods, Արխիվացված է օրիգինալից 2010 թ․ հոկտեմբերի 27-ին, Վերցված է 2015 թ․ հուլիսի 15-ին `{{citation}}`: line feed character in `|location=` at position 9 (օգնություն)
3. ↑  Park, S.O.; Kim, K.O. (1988), «Effects of added corn starches on sensory charcteristics of acorn mooks (Starch gels)», *Korean Journal of Food Science and Technology*, **20** (4): 613–617

Արտաքին հղումներ
----------------

* Статья о муке Արխիվացված 2007-03-15 Wayback Machine
* «Рецепт тотхоримук мучхим». *Visitkorea :The Official Korea Tourism Guide Site*. Korea Tourism Organization. Արխիվացված է օրիգինալից 2007 թ․ օգոստոսի 14-ին. Վերցված է 2007 թ․ հունվարի 19-ին. `{{cite web}}`: External link in ``|work=`` (օգնություն)
* Рецепт тотхоримук мучхим
**Կարեն Վաղինակի Դուրինյան** (մարտի 3, 1970, Կապան, Սյունիքի մարզ, ՀԽՍՀ-ապրիլի 25, 1992, Կապան, Սյունիքի մարզ, Հայաստան), Արցախյան ազատամարտի առաջին զոհերից։

Կենսագրություն
--------------

Կարեն Դուրինյանը ծնվել է 1970 թվականին։ 1987 թվականին ավարտել է Կապանի թիվ 2 միջնակարգ դպրոցը։ Սովորել է Կապանի գեղարվեստի դպրոցում։ Մանկական տարիներից շատ էր սիրում ստեղծագործել, մեծ ձգտում ուներ ուսման։ Սակայն գրչին ու վրձնին փոխարինեց զենքը։

Ծառայել է խորհրդային բանակում, այնուհետև՝ կամավոր ընդգրկվել Հայաստանի Հանրապետության Ներքին գործերի հատուկ գնդի Կապանի վաշտում և 1992 թվականին քաղաքի արվարձանում զոհվել զրահամեքենայի մեջ՝ ուղիղ նշանառության թշնամու կրակից։

Կարենի շիրիմն ամփոփված է Բաղաբուրջի հուշահամալիրում՝ իր մարտական ընկերների կողքին։
1992 թվականին հետմահու լույս է տեսել Կարեն Դուրինյանի բանաստեղծությունների ժողովածուն՝ «Անավարտ երգ» խորագրով։

Պարգևատրվել է Արիության շքանշանով։

Ծանոթագրություններ
------------------

1. ↑  «Արցախյան պատերազմում զոհված ազատամարտիկների ցանկ (Դ)». 2016 թ․ նոյեմբերի 29. `{{cite journal}}`: Cite journal requires `|journal=` (օգնություն)
2. ↑  pandukht (2009 թ․ հուլիսի 14). «Карен Дуринян». *Pandukht*. Վերցված է 2019 թ․ ապրիլի 9-ին.
3. ↑  «Մարտի 3-ին կապանցի տաղանդավոր բանաստեղծ, ազատամարտիկ Կարեն Դուրինյանը կդառնար 49 տարեկան | Syunacerkir.am». *syuniacyerkir.am*. Արխիվացված է օրիգինալից 2019 թ․ մարտի 4-ին. Վերցված է 2019 թ․ ապրիլի 9-ին.
4. ↑  Դուրինյան, Կարեն Վ (2000). *Անավարտ երգ։ Ժողովածու*. Երևան: ՊՆ հրատ.(չաշխատող հղում)

Աղբյուրներ
----------

* Կարեն Դուրինյան «Անավարտ երգ», էջ 2
* Արտեմ Վարդանյան «Գիրք անմահաց», էջ 13
**Սուրբ Աստվածածին եկեղեցի** Ադրբեջանի Հանրապետության Շամքորի շրջանի Խաչիսար (Չարդախլու) գյուղում։

Պատմություն
-----------

1844 թվականին Չարդախլու գյուղում հիշատակվում է մի քարաշեն եկեղեցի՝ Սուրբ Աստվածածին եկեղեցին։ Տասնամյակների ընթացքում այդ եկեղեցին, հավանաբար, քայքայվել է և 1870-ական թվականների սկզբին բնակչությունը ձեռնամուխ է եղել նոր և իր չափերով առավել ընդարձակ եկեղեցի կառուցելու գործին։ Շինարարությունն իրականացվել է 1871-1872 թվականների ընթացքում հասարակության միջոցներով, որը վկայվում է նաև եկեղեցու շինարարական վիմագրում։ Նորակառույց եկեղեցին անվանվել է Սուրբ Աստվածածին։

Ի (11-րդ) դարի սկզբին Սուրբ Աստվածածին եկեղեցին գտնվում էր քայքայված վիճակում և կարոտ էր վերանորոգելու։ Գյուղի հասարակությունը 1903 թվականի հուլիսի 20-ի համախոսական վճռով դիմել է Գանձակի հոգևոր իշխանություններին՝ վերանորոգելու առաջարկով։ Սակայն, ինչպես երևում է 1913 թվականին կազմված մի վավերագրից, եկեղեցու վերանորոգման աշխատանքները ձգձգվել են, որի հետևանքով եկեղեցին ավելի էր խարխլվել։

Ի վերջո, 1914 թվականին Էջմիածնի Սինոդը բավարարել է չարդախլվեցիների խնդրանքը՝ պատվիրելով «...Գանձակի հոգևոր կառավարութեանը թոյլ տալ Չարդախլու գիւղի ծխականներին նորոգել եկեղեցին, ծախսելով եկեղեցական գումարներից հազար հինգ հարիւր յիսուն րուբլի...»:

Խորհրդային իշխանությունները 1928 թվականին եկեղեցին փակել են, այն օգտագործվել է որպես պահեստ։

1988 թվականի դրությամբ եկեղեցին միանգամայն կանգուն և անվնաս վիճակում էր։

Ճարտարապետություն
-----------------

Սուրբ Աստվածածին եկեղեցին ուղղանկյուն հատակագծով եռանավ բազիլիկ շինություն է։ Երկթեք ծածկի տակ առնված թաղակապ տանիքը ներքուստ պահում են երեք զույգ սյուների և որմնասյուների վրա հենված քաղակիր կամարները։ Երեք նավերն արևելքում ավարտվում են՝ կենտրոնականը՝ կիսաշրջան խորանով, եզրայինները՝ ուղղանկյուն ավանդատներով։ Միակ մուտքը բացված է հարավային ճակատից։ Լուսավորությունն իրականացված է արևելյան, արևմտյան ու հարավային ճակատների երեքական և արևմտյան մեկ, դեպի ներս լայնացող նեղ լուսամուտներով։ Իր ավանդական տեղում է մկրտարանի ավազանը։ Եկեղեցին կառուցված է անմշակ քարով, կրաշաղախով։ Սյուներն ու որմնասյուները, որմնակամարները, մուտքի բարավորն ու անկյունաքարերը սրբատաշ են։ Ծածկը կղմինդրապատ է։ Արտաքին չափերն են՝ 23,65×12,75 մետր։

Ծանոթագրություններ
------------------

1. ↑  «Խաչիսար». 2018 թ․ հունիսի 5. `{{cite journal}}`: Cite journal requires `|journal=` (օգնություն)

Գրականություն
-------------

1. Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 515-517։
2. Բարխուտարեանց Մ. Արցախ, էջ 321։
3. «Նոր-դար», 1889, №197, էջ 3։
**Զագրեբի սինագոգ** (Zagrebačka sinagoga), նախկին գլխավոր սինագոգը Զագրեբ քաղաքում։ Եղել է Խորվաթիայի հրեական համայնքի կրոնական երկրպագության հիմնական վայրը։

Պատմություն
-----------

Զագրեբում 19-րդ դարի կեսերին հրեական բնակչության թվի ավելացման կապակցությամբ որոշում է կայացվել կառուցել սինագոգ։ Սինագոգի ճարտարապետ է նշանակվել Ֆրանյո Քլեյնը։ Շինարարությունն սկսվել է 1866 թվականին և ավարտվել 1867 թվականին։ Սինագոգը պաշտոնապես բացվել է 1867 թվականի սեպտեմբերի 27-ին։ 1880 թվականի երկրաշարժի ժամանակ սինագոգը աննշան վնասվածքներ է ստացել, որոնք վերանորոգվել են հաջորդ տարի։ 1941 թվականին՝ Հարավսլավական գործողությունից հետո, Հարավսլավիայի Թագավորությունը կազմալուծվել է, և ստեղծվել է Խորվաթիայի անկախ պետությունը։ 1941 թվականի նոյեմբերին Զագրեբի քաղաքապետ Իվան Վերները հրաման է տվել սինագոգի քանդման մասին, իբր այն պատճառով, որ սինագոգը չի սազում քաղաքային բնապատկերին։ Սինագոգի ապամոնտաժումն սկսվել է 1941 թվականի հոկտեմբերի 10-ին և ավարտվել 1942 թվականի ապրիլին։ Շենքի քանդման ողջ գործընթացը լուսանկարվել է քարոզչական նպատակներով, իսկ լուսանկարները Զագրեբում տեղի ւնեցած հակասեմական ցուցահանդեսում ներկայացվել են հանրությանը։ 2001 և 2015 թվականներին Զագրեբի հրեական համայնքը քաղաքապետարանին ներկայացրել է հրեական բազմաֆունկցիոնալ մշակութային կենտրոնի, ինչպես նաև Պրահայի փողոցում սինագոգի կառուցման նոր պլանները։

Ծանոթագրություններ
------------------

1. ↑  «"140. godina posvećenja zagrebačke sinagoge" (101): 22–25 pristupljeno 20. svibnja 2009» (PDF). Արխիվացված է օրիգինալից (PDF) 2010 թ․ նոյեմբերի 22-ին. Վերցված է 2020 թ․ սեպտեմբերի 23-ին.
2. ↑  www.zoz.hr. «Židovska općina Zagreb». www.zoz.hr. Վերցված է 2018 թ․ սեպտեմբերի 23-ին.
3. 1 2  «Knežević, Snješka (2001). The Synagogue of Zagreb, 1867-1942» (PDF).
4. ↑  «Wayback Machine» (PDF). 2001 թ․ դեկտեմբերի 14. Արխիվացված է օրիգինալից (PDF) 2001 թ․ դեկտեմբերի 14-ին. Վերցված է 2018 թ․ սեպտեմբերի 23-ին.
5. ↑  «http://www.yadvashem.org/yv/en/education/languages/croatian/lesson\_plans/pdf/zagreb1.pdf» (PDF). Արխիվացված է օրիգինալից (PDF) 2016 թ․ մարտի 4-ին. Վերցված է 2020 թ․ սեպտեմբերի 23-ին. `{{cite web}}`: External link in ``|title=`` (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զագրեբի սինագոգ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000109445389 · LCCN: n87138844 |

 |
**Սուրբ Հովհաննես եկեղեցի**, հայ առաքելական եկեղեցի Թուրքիայի Ստամբուլ քաղաքի Ֆաթիհ շրջանի Գետիկփաշա թաղամասում։ Եկեղեցին 1849 թվականին կառուցվել է Հակոբոս Գ Սերոբյան պատրիարքի օրոք։ Հրդեհի պատճառով վնասված եկեղեցին Ներսես Վարժապետյան պատրիարքի օրոք վերաշինվել է 1876 թվականին։ Ավելի ուշ, Մատթևոս Բ Կոստանդնուպոլսեցի Իզմիրլյան պատրիարքի շրջանում կրկին վերանորոգվելով՝ պաշտանմունքի համար բացվել է 1895 թվականին, որից հետո երկար տարիներ այն անխնամ է մնացել։ Վերանորոգվել է 1950 թվականին։ Եկեղեցին կրկին հրդեհվել է 1972 թվականին, որից հետո թեև վերանորոգվել, սակայն հիմնական վերանորոգումը տեղի է ունեցել 1986 թվականին և պաշտանմունքի համար բացվել ձեռամբ Շնորհք Գալուստյան պատրիարքի։

Գետիկշափա Սուրբ Հովհաննեսը վերջին անգամ վերանորոգվել է 2006 թվականին և պաշտանմունքի համար վերաբացվել ձեռամբ Մեսրոպ Բ Մութաֆյան պատրիարքի։ Եկեղեցու բակում թաղված են հայ բարերարներ Ալեքսան Մասեհյանը (1878), Հարություն Էսքիճյանը (1877) և Հարություն Կնաճյանը (1895)։

Ծանոթագրություններ
------------------

1. ↑  «Kültür Envanteri - Surp Hovhannes Ermeni Kilisesi, Narlıkapı». *kulturenvanteri.com* (ամերիկյան անգլերեն). 2020 թ․ մայիսի 8. Վերցված է 2024 թ․ փետրվարի 29-ին.
2. ↑  Batar, Teni (2007). «İstanbul Ermeni kiliseleri üzerine bir araştırma ve Narlıkapı Surp Hovhannes Ermeni Kilisesi (Eski Narlıkapı Ermeni Hastanesi)» (թուրքերեն). `{{cite journal}}`: Cite journal requires `|journal=` (օգնություն)
**«Google Photos»,** Google I/O 2015 ամենամյա կոնֆերանսում ներկայացված ծառայություն, որը նախատեսված է լուսանկարների և տեսանյութերի պահեստավորման, խմբագրման և փոխանակման համար։

Պատմություն
-----------

«Google Photos» ծառայությունը հայտնվել է Google+ սոցիալական ցանցից առանձնանալու արդյունքում։ Ծառայությունը ներկայացվել է 2015 թվականին Google I/O համաժողովի ժամանակ։ Նույն օրը գործարկվել է վեբ տարբերակը, ինչպես նաև հավելվածներ iOS և Android օպերացիոն համակարգերի համար։

Պահեստային տարածք
-----------------

«Google Photos» ծրագիրը ապահովում է անսահամափակ տարածք մինչև 16 մեգափիքսել լուսանկարների և մինչև 1080p թույլտվությամբ տեսանյութերի համար։ Ներբռնված լուսանկարները սեղմվում են, որպեսզի ավելի քիչ տարածք զբաղեցեն Google-ի սերվերներում, սակայն գործնականում չեն կորցնում որակը։ Հնարավոր է նաև բովանդակությունը պահպանել ավելի բարձր որակով, բայց սահմանափակ պահեստային տարածքով։ Անհատական համակարգիչների և «Mac Os» օգտվողների համար նախատեսված է ուտիլիտաների ինքնաբեռնում, բայց լուսանկարների դիտումը կատարվում է բրաուզերի միջոցով։

Որոնում
-------

«Google Photos» ծառայությունը մեծ հնարավորություններ է ապահովում ցանկալի լուսանկարների և տեսանյութերի որոնման և տեսակավորման համար։ Ծառայության մեջ ներբեռնված բովանդակությունը դասավորվում է տարբեր չափանիշներով՝ նկարահանման վայր, դեմքեր և օբյեկտներ, լուսանկարների և տեսանյութերի պատկերներ։ Հնարավոր է նաև ձեռքով ըստ ալբոմների տեսակավորել լուսանկարները և տեսանյութերը։

2016 թվականի ապրիլին ծառայության թարմացումը բարելավել է լուսանկարների որոնման որակը։

Ինքնաստեղծարարություն
---------------------

«Google Photos» ծառայությունը հնարավորություն է տալիս ինքնուրույն ստեղծել կոլաժներ, տեսանյութեր, մուլտիպլիկացիաներ, համայնապատկերներ և պատմություններ։ Այն կարող է ավտոմատ կերպով ստեղծվել բեռնված լուսանկարներից կամ տեսանյութից կամ օգտատիրոջ միջոցով։

Տես նաև
-------

* Flickr
* Google Drive
* Adobe Photoshop
* Ինստագրամ

Ծանոթագրություններ
------------------

1. ↑  «Конкурент Instagram: Google представила безлимитный фотосервис».
2. ↑  «Приложение Google Фото для iPhone и iPad доступно для загрузки в App Store».
3. ↑  «http://www.macdigger.ru/iphone-ipod/google-anonsirovala-prilozhenie-photos-dlya-xraneniya-foto-i-video-s-neogranichennym-prostranstvom-v-oblake.html». Արխիվացված է օրիգինալից 2015 թ․ հուլիսի 13-ին. Վերցված է 2020 թ․ հունիսի 27-ին. `{{cite web}}`: External link in ``|title=`` (օգնություն)
4. ↑  «Google выпустила бесплатную Mac-утилиту для автоматического копирования фото и видео в облако». Արխիվացված է օրիգինալից 2015 թ․ հուլիսի 13-ին. Վերցված է 2020 թ․ հունիսի 27-ին.
5. ↑  «Поиск людей, объектов и мест на фотографиях».
6. ↑  «Google Фото поможет найти фотографии». Արխիվացված է օրիգինալից 2016 թ․ հունիսի 4-ին. Վերցված է 2020 թ․ հունիսի 27-ին.
7. ↑  «Автокреатив: специальные эффекты для фотографий».

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Google Photos» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |
**Սովորական սահմանման հեռուստացույց** կրճատ **ՍՍՀՏ** (անգլերեն՝ **Standard-definition television** կրճատ **SSTV**) երբեմն նաև նշանակում է Ստանդարտ թվային հեռուստատեսություն (Standard Digital Television), հեռուստատեսային հեռարձակման ստանդարտների տեսակ, որի պարամետրերը ընտրվում են դիտարկման հեռավորության հիման վրա, որը հավասար է դիտարկված պատկերի վեց բարձրությանը։ Ստանդարտ սահմանման համակարգերը հիմնված են 625/50 (576մ) և 525/60 (480մ) լուծման ստանդարտների վրա, որոնք գոյություն են ունեցել 1940-ականներից, երբ հեռուստատեսությունը դարձավ զանգվածային։ Գոյություն ունի անալոգային և թվային ստանդարտ սահմանման հեռուստատեսություն, սակայն ՍՍՀՏ տերմինը առավել հաճախ օգտագործվում է թվային հեռուստատեսության առնչությամբ։

Առանձնահատկություններ
---------------------

Ամբողջ անալոգային հեռուստատեսությունը ստանդարտ սահմանման հեռուստատեսություն է։ Ստանդարտ սահմանման հետ անքակտելիորեն կապված են NTSC, PAL և SECAM գունավոր հեռուստատեսային համակարգերը։ Ստանդարտ սահմանումը օգտագործվում է նաև DVB, ATSC և ISDB թվային հեռուստատեսային համակարգերում, չնայած այս բոլոր համակարգերը ստեղծել են հատուկ պրոֆիլներ բարձր հստակությամբ հեռուստատեսային ազդանշանների համար՝ ավելի մեծ թվով պատկերային տարրերի հիման վրա։

Ստանդարտ սահմանումը տրված է թվային վիդեո հաղորդումներում 480 (NTSC) կամ 576 (PAL, SECAM) տողերի թույլատրությամբ՝ միահյուսված կամ առաջադեմ։ Նկարի բարելավված որակը՝ համեմատած անալոգային հեռարձակումների հետ, հիմնականում ձեռք է բերվում այն պատճառով, որ թվային փոխանցումը վերացնում է աղավաղումը և փոխանցման ալիքի աղմուկը, որը բնորոշ է ստանդարտ անալոգային հեռուստատեսությանը։ Այնուամենայնիվ, ստանդարտ հստակության հեռուստատեսությունը չի մոտենում բարձր հստակության հեռուստատեսությանը պատկերի տեղեկատվության հզորության և ձայնի որակի առումով։ Բացի այդ, ի տարբերություն ԲՀՀՏ-ի, որն օգտագործում է 16:9 հարաբերակցությունը, ՍՍՀՏ-ն հիմնված է 4:3 ձևաչափի վրա, որը մոտ է «դասական» կինոյի ձևաչափին։ Այնուամենայնիվ, ժամանակակից ստանդարտ սահմանման թվային հեռարձակումը շատ երկրներում իրականացվում է էկրանի 16:9 հարաբերակցությամբ՝ օգտագործելով թվային անամորֆիզմ։

Ծանոթագրություններ
------------------

1. ↑  «Цифровое телевидение. Широкоформатные цифровые системы. Основные параметры». *ГОСТ Р 53540-2009*. ГОСТы, СНиПы, СанПиНы и др. 2010 թ․ դեկտեմբերի 1. Վերցված է 2014 թ․ հունիսի 8-ին.
2. ↑  Первый стандарт телевидения высокой чёткости NHK был аналоговым, но в настоящее время он не используется.
Քարդաշևի սանդղակով սահմանված 3 քաղաքակրթությունների էներգիայի օգտագործման նկարագիր
**Քարդաշևի սանդղակ**, քաղաքակրթության տեխնոլոգիական առաջընթացի չափման մեթոդ, որը հիմնված է քաղաքակրթության օգտագործած էներգիայի քանակի վրա։ Այն առաջարկվել էր Խորհրդային Միության աստղագետ Նիկոլայ Քարդաշևի կողմից՝ 1964 թվականին։

Սանդղակն ունի 3 կատեգորիա՝
l տիպի քաղաքակրթություն, որը կոչվում է նաև մոլորակային քաղաքակրթություն։ Այսինքն՝ քաղաքակրթությունը կարող է օգտագործել և տնօրինել մոլորակի ամբողջ էներգետիկ ռեսուրսները։

Այսպիսով՝ հնարավորություն ունենալ կառավարել մոլորակի ողջ էներգիան նշանակում է կառավարել բնության ուժերը։

Մարդիկ կկարողանան կառավարել հրաբուխները, եղանակը և նույնիսկ երկրաշարժերը։ Այսպիսի մտքերին դժվար է հավատալ, բայց համեմատած այն առավելություններին, որոնք դեռ կընձեռնվեն l տիպի քաղաքակրթության հասնելուց հետո, սրանք պարզապես դառնում են հիմնական մակարդակի խնդիրներ։

II տիպի քաղաքակրթություն, որը կոչվում է նաև աստղային քաղաքակրթություն։ Այն կարող է օգտագործել և տնօրինել իր ծնող աստղի ամբողջ էներգիան։ II տիպի քաղաքակրթության ամենատարածված հիպոթետիկ գաղափարներից է Dyson Sphere սարքը, որը կհավաքի աստղի ամբողջ էներգիան և կփոխանցի Երկիր մոլորակին։

III տիպի քաղաքակրթություն, որը նաև կոչվում է գալակտիկական քաղաքակրթություն։ Այն կարող է կառավարել ողջ գալակտիկայի էներգիան։ Այս էտապում մարդիկ կկարողանան զարգացնել ռոբոտների գաղութները, որոնք հնարավորություն կունենան ինքնավերարտադրվելու։ Նրանց թիվը կարող է հասնել միլիոնների՝ տարածվելով ամբողջ գալակտիկայով մեկ և գաղութացնելով աստղերը, Ռոբոտները նույնիսկ կկարողանան կառուցել Dyson Spheres` ստեղծելով հսկայական ցանց, որը կկարողանա ուղղորդել էներգիան դեպի Երկիր մոլորակ։

Այսօրվա դրությամբ մարդիկ դեռ չեն հասել առաջին տիպի քաղաքակրթությանը։ Ֆիզիկոս և ֆուտուրիստ Միչիո Կակուն կանխատեսել է, որ մարդիկ կհասնեն առաջին տիպին 100-ից 200 տարի հետո։ Երկրորդ տիպին՝ մի քանի հազար տարուց և երրորդ տիպին կհասնեն 100 000-ից մինչև միլիոն տարի հետո։

Ծանոթագրություններ
------------------

1. ↑  «Kardashev scale» (անգլերեն). 2018 թ․ հոկտեմբերի 22. `{{cite journal}}`: Cite journal requires `|journal=` (օգնություն)
2. ↑  «The Kardashev Scale – Type I, II, III, IV & V Civilization». *Futurism* (ամերիկյան անգլերեն). 2014 թ․ հուլիսի 19. Վերցված է 2018 թ․ հոկտեմբերի 28-ին.